CELEX: 32008R0060
Language: mt
Date: 2008-01-24
Title: Regolament tal-Kummissjoni (KE) Nru 60/2008 ta’ l- 24 ta’ Jannar 2008 li jidderoga mir-Regolament (KE) Nru 327/98 f’dak li jirrigwarda t-tqassim f’subperjodi għas-sena 2008 ta’ kwota tariffarja ta’ l-importazzjoni għar-ross mitħun u nofs mitħun.

25.1.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 22/6
            
         REGOLAMENT TAL-KUMMISSJONI (KE) Nru 60/2008
   ta’ l-24 ta’ Jannar 2008
   li jidderoga mir-Regolament (KE) Nru 327/98 f’dak li jirrigwarda t-tqassim f’subperjodi għas-sena 2008 ta’ kwota tariffarja ta’ l-importazzjoni għar-ross mitħun u nofs mitħun.
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1095/96 tat-18 ta’ Ġunju 1996 dwar l-implimentazzjoni tal-konċessjonijiet dikjarati fl-iskeda CXL imfassla bħala riżultat tal-konklużjoni tan-negozjati tal-FĠKT (GATT) XXIV.6 (1), u b’mod partikolari l-Artikolu 1 tiegħu,
   Wara li kkunsidrat ir-Regolament tal-Kunsill (KE) Nru 1785/2003 tad-29 ta’ Settembru 2003 dwar l-organizzazzjoni komuni tas-suq fir-ross (2), u partikolarment l-Artikolu 13(4) tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 327/98 ta’ fl-10 ta’ Frar 1998 li jiftaħ u li jipprovdi għall-amministrazzjoni ta’ ċerti kwoti ta’ tariffi għall-importazzjoni ta’ ross u ross miksur (3) jipprovdi li l-kwoti tariffarji msemmija fl-Artikolu 1 tiegħu għandhom jinqasmu f’subperjodi biex l-importazzjonijiet tar-ross jitqassmu matul is-sena kollha.
            
         
               (2)
            
            
               Minħabba taqtib li seħħ fl-2006 u l-2007 fil-fluss ta’ l-importazzjonijiet fil-Komunità ta’ ross li joriġina mill-Istati Uniti ta’ l-Amerika, b’riżultat tad-dehra fis-suq Amerikan ta’ ross ikkontaminat b’ross ġenetikament modifikat, imsejjaħ “LL RICE 601”, il-kwota ta’ 38 721 tunnellata ross mitħun jew nofs mitħun li joriġina f’dak il-pajjiż, parti mill-kwota komprensiva ta’ l-importazzjoni ta’ 63 000 tunnellata ross mitħun jew nofs mitħun ipprovduta bir-Regolament (KE) Nru 327/98, ma setgħetx tiġi utilizzata għal kollox fl-2007 għall-importazzjonijiet ta’ ross li joriġina mill-Istati Uniti ta’ l-Amerika.
            
         
               (3)
            
            
               Minħabba li l-Istati Uniti ta’ l-Amerika huwa fornitur tradizzjonali ta’ ross għall-Komunità, jeħtieġ li, fl-iqsar żmien possibbli, il-fluss normali ta’ l-importazzjoni tar-ross minn dak il-pajjiż jitħalla jirkupra. Għal dan il-għan, jeħtieġ li għas-sena 2008 jinbidel it-tqassim f’subperjodi tal-kwota tariffarja ta’ l-importazzjoni komprensiva għar-ross mitħun u nofs mitħun ta’ 63 000 tunnellata, permezz tal-proviżjoni ta’ subperjodu supplimentari fix-xahar ta’ Frar għall-kwota tar-ross li joriġina mill-Istati Uniti ta’ l-Amerika, u fi ħdan din il-kwota, jeħtieġ li tiġi ttrasferita, mis-subperjodi ta’ April u Lulju 2008 għal dak ta’ Frar 2008, kwantità suffiċjenti biex jintlaħaq l-għan imsemmi hawn fuq, madankollu mingħajr taqlib la għas-suq Komunitarju u lanqas għall-importazzjonijiet minn pajjiżi ta’ oriġini differenti, u dan fil-limitu tal-kwantità totali annwali ta’ 38 721 tunnellata pprovduti għal din il-kwota.
            
         
               (4)
            
            
               Minħabba t-taqlib imsemmi fl-importazzjoni, ġara li xi liċenzji ta’ l-importazzjoni ma setgħux jintużaw fl-2007. Għaldaqstant jidher li ma jkunx f’loku li ma jitħallewx jintużaw fl-2008.
            
         
               (5)
            
            
               Jeħtieġ għalhekk li jkun hemm deroga mir-Regolament (KE) Nru 327/98 għas-sena 2008.
            
         
               (6)
            
            
               Il-miżuri pprovduti f’dan ir-Regolament jikkonformaw ma’ l-opinjoni tal-Kumitat għall-Ġestjoni taċ-Ċereali,
            
         ADOTTAT DAN IR-REGOLAMENT:
   Artikolu 1
   1.   Għas-sena 2008, il-kwantità ta’ 38 721 tunnellata ross mitħun jew nofs mitħun tal-kodiċi tan-NM 1006 30, koperta bil-kwota tħat in-numru tas-serje 09.4127, li toriġina mill-Istati Uniti ta’ l-Amerika u li tidher fil-punt a) ta’ l-Anness IX għa-Regolament (KE) Nru 327/98, għandha titqassam skond l-Anness għal dan ir-Regolament.
   2.   Il-liċenzji ta’ l-esportazzjoni msemmija fl-Artikolu 3 tar-Regolament (KE) Nru 327/98 maħruġa fl-2007 mill-pajjiżi terzi msemija fl-Artikolu msemmi, jistgħu jintużaw għall-applikazzjonijiet għal liċenzji ta’ l-importazzjoni mressqa għas-sena tal-kwota 2008.
   Artikolu 2
   Dan ir-Regolament għandu jidħol fis-seħħ dakinhar tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 24 ta’ Jannar 2008.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 146, 20.6.1996, p. 1.
   
      (2)  ĠU L 270, 21.10.2003, p. 96. Ir-Regolament kif emendat bir-Regolament (KE) Nru 797/2006 (ĠU L 144, 31.5.2006, p. 1).
   
      (3)  ĠU L 37, 11.2.1998, p. 5. Ir-Regolament kif emendat l-aħħar bir-Regolament (KE) Nru 1538/2007 (ĠU L 337, 21.12.2007, p. 49).
   
      ANNESS
      Tqassim f’subperjodi, għall-2008, tal-kwota tariffarja ta’ 63 000 tunnellata ross mitħun jew nofs mitħun provduta bl-Artikolu 1(1)(a) tar-Regolament (KE) Nru 327/98:
      
                  Pajjiż ta’ oriġini
               
               
                  Kwantità f’tunnellati
               
               
                  Numru tas-serje
               
               
                  Subperjodi (kwantitajiet f’tunellati)
               
            
                  Jannar
               
               
                  Frar
               
               
                  April
               
               
                  Lulju
               
               
                  Settembru
               
               
                  Ottubru
               
            
                  L-Istati Uniti ta’ l-Amerika
               
               
                  38 721 
               
               
                  09.4127
               
               
                  9 681 
               
               
                  13 813 
               
               
                  10 151 
               
               
                  5 076 
               
               
                  —
               
               
                   
               
            
                  It-Tajlandja
               
               
                  21 455 
               
               
                  09.4128
               
               
                  10 727 
               
               
                   
               
               
                  5 364 
               
               
                  5 364 
               
               
                  —
               
               
                   
               
            
                  L-Awstralja
               
               
                  1 019 
               
               
                  09.4129
               
               
                  0 
               
               
                   
               
               
                  1 019 
               
               
                  —
               
               
                  —
               
               
                   
               
            
                  Joriġinaw minn xi pajjiż ieħor
               
               
                  1 805 
               
               
                  09.4130
               
               
                  0 
               
               
                   
               
               
                  1 805 
               
               
                  —
               
               
                  —
               
               
                   
               
            
                  Il-pajjiżi kollha
               
               
                   
               
               
                  09.4138
               
               
                   
               
               
                   
               
               
                   
               
               
                   
               
               
                   
               
               
                  
                      (1)
                  
               
            
                  Total
               
               
                  63 000 
               
               
                  —
               
               
                  20 408 
               
               
                  13 813 
               
               
                  18 339 
               
               
                  10 440 
               
               
                  —
               
               
                   
               
            
         (1)  Il-bilanċ ta’ kwantitajiet li ma ntużawx fis-subperjodi preċedenti, pubblikati b’Regolament tal-Kummissjoni.
      Il-kwantitajiet mibdula għall-2008 ma jirrigwardawx ħlief l-oriġini mill-Istati Uniti ta’ l-Amerika u t-totali skond is-subperjodi.